
Број: 05-511-44/2022
Датум: 07.10.2022.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Малусх Первизаја, за издавање еколошке дозволе за објекат З.Р.- пекара „АНА“, који се налази у насељу Улице, Осма улица број 21, град Зворник, од 10.08.2022.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Малусх Первизају, ЕКОЛОШКА ДОЗВОЛА за објекат З.Р.- пекара „АНА“, који се налази у насељу Улице, Осма улица број 21, град Зворник, на грађевинској парцели означеној као к.п. број: 2828/186 К.О. Челопек. 
2. Опис активности и постројења за које се издаје еколошка дозвола:
Предметни објекат се налази у приземљу стамбено – пословног објекта, који се налази у насељу Улице, Осма улица број 21, град Зворник. Производни капацитет пекаре је 4500 kg мјесечно. Објекат пекаре састоји се из сљедећих дијелова:
· Производног погона површине сса 100.00 m2
· Магацина сировина површине сса 20.00 m2
· Продајног простора површине сса  21 m2 и

· Мокрог чвора са предпростором за гардеробу.
       У свом раду инвеститор користи сљедећу опрему: пећ за печење са комором, миксер, ламинатор, машину за резање хљеба, радне површине, колица за одлагање пецива (плехова) 9 комада, сталаже за држање посуђа, прибора и алата, витрина за суђе, дупла судопера, полице за готове производе, продајни пулт, фискална каса, топла витрина за излагање производа, хладна ветрина за излагање производа, дрвене сталаже за уз зид за држање амбалаже, посуђа, сировина (со, брашно, кечап и др), гајбе за производе.

           2.1. Технолошки процес
Технолошки процес обухвата сљедеће фазе:

· Припрема и дозирање сировина
· Замјес тијеста

· Ферментација тијеста

· Премјесивање тијеста

· Дијељење и округло обликовање

· Завршно обликовање

· Завршна ферментација тјестених комада

· Печење хљеба

· Хлађење, паковање и транспорт

3. Инвеститор Малусх Первизај из Зворника, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Малусх Первизај из Зворника, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:

3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Све манипулативне површине и радне површине потребно је редовно чистити, прати и одржавати да би се спрјечиле прекомјерне концентрације лебдећих честица око предметног објекта.
· Смањити емисију прашине са радно-манипулативних простора, нароĉито током љетних мјесеци и код јачих вјетрова мокрим отпрашивањем, тј.обарањем прашине на мјесту настанка прскањем.

· Смањити на најмању могућу мјеру емисије загађујућих материја и непријатних мириса у ваздух уз примјену најбоље расположивих технологија уградњом филтера од фине тканине или преципитатора који елиминишу ситне честице из емисија.

· У производним и складишним просторијама омогућити максимално природно и вјештачко провјетравање.

· За спречавање повећања концентрације прашине, влаге и топлотног зрачења у радној средини вентилациони систем редовно одржавати, мијењати филтере.
· Одржавати вентилациони систем у потпуном функционалном стању, редовно мијењати и одржавати филтер локалног одсиса вентилационог система. 

· Редовно одржавати и чистити димовод.
· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке. 

· У случају да се у току рада постројења, контролом нивоа буке установи да иста прелази законом прописане вриједности, извршити додатну изолацију објекта, као и предузети низ других мјера (замјена дијела машина који изазивају буку, ремонт постројења и др.). 

· Вршити редовну техничку контролу транспортних и радних средстава у циљу смањења издувних гасова. 

· Уређаји, односно постројења која емитују буку морају бити атестирани, односно морају бити конструисани као изоловани, тако да у сполјну средину неће емитовати буку преко дозвољеног нивоа. 

· Да би се ублажио повећани ниво буке која настаје при раду опреме и машина првенствено се морају редовно вршити испитивања опреме и машина и одржавати исте према упутству произвођача.

· На видним мјестима поставити знак „Забрањено пушење“ те га поштовати због осјетљивости у раду са прехрамбеним производима и опасности због критичне концентрације прашине (честица брашна).

· Испуњавати услове предвиђених Правилником о дозвољеним границама интезитета звука и шума („Службени лист СР БИХ“, број: 46/89).

· Да би се смањило присуство буке и прашине са локације на околину извршити озелењавање свих слободних површина. Око објекта инвеститор је дужан засадити заштитни зелени појас, односно заштитну баријеру од одговарајућег растиња које задовољавају критеријуме као што су брз раст, дужи вегетациони перид и друго у договору са одговарајућим стручњацима.
            3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником  o условима за испуштање отпадних вода у јавну канализацију („Службени гласник РС", број 44/01).

· Санитарне и фекалне отпадне воде одводити у јавни канализациони систем у складу са Правилником.
· Кишницу са кровова одводити дренажним каналима у околне површине на локацији.
· Отпадне воде са манипулативних површина, системом уређених сливних површина, решетки и канала одводити на третман пречишћавања у сепаратору масти и воде на локацији. 
· Само механички пречишћене отпадне воде из сепаратора масти и воде могу се упустити у крајњи реципијент-јавну канализацију у складу са Правилником о условима испуштања отпадних вода у јавну канализацију („Службени гласник РС", број: 44/01).
· Редовно одржавати сливнике, решетке и одводне канала ка сепаратору, тако да се обезбиједи њихова потпуна исправност и функционалност. 

· Одржавати систем одводње санитарних и фекалних отпадних вода у градску канализациону мрежу према Правилнику о условима испуштања отпадних вода у јавну канализацију („Службени гласник Републике Српске“, број 44/01).
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Издвојене течности из сепаратора, до момента одвоза, чувати у намјенским водонепропусним бачвама, адекватно ускладиштеним.
· Приликом чишћења машина и уређаја, који се користе у производном процесу, прије прања ручно скинути остатке тијеста, како би се потрошња воде и детерџената за одржавање свела на минимум и како би отпадна вода била што мање оптерећена органским материјама. 
· Редовно чистити радне површине и подове уз употребу биоразградивих детерџената. 

· У случају испуштања нафтних деривата, техничких уља и масти из машина и возила, користити комерцијална патентирана средства-апсорбенс за упијање нафтних деривата (пиљевина и слично).
· Употребљени апсорбенс и друге загађене материје збринути као опасни отпад.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Све отпадне воде требају се третирати на начин да се угрози квалитет подземних и површинских вода и земљишта.
· Спречити неконтролисано расипање отпада. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Контејнери/бурад за одлагање свих врста отпада на локацији морају бити водонепропусни и затвореног типа, јасно означени типом и нивоом опасности.
· За све категорије отпада треба обезбједити адекватан број контејнера, осигурати адекватно привремено складиштење на локацији (наткривена мјеста са чврстим подлогама) до предаје овлаштеном оператору за превоз и коначан третман.
· Контејнере поставити на приступачним мјестима за возила комуналне службе.
· Није дозвољено мијешање опасног и неопасног отпада.
· Папирни и картонски отпад одлагати у водонепропусни контејнер затвореног типа независно од комуналног отпада и исти продавати овлаштеном предузећу за промет секундарним сировинама или адекватно збрињавати у сарадњи са надлежном комуналном службом. 

· Збрињавати остатке хране на прописан начин да би се спријечило окупљање птица, глодара и других животиња.

· Органски отпад као што је тјесто које заостаје у машинама након завршеног производног процеса/циклуса, расуто брашно или брашно које није за употребу због влаге користити складиштити у намјенске затворене посуде и нудити пољопривредним произвођачима за исхрану стоке.
· Опасан отпад (зауљени отпад, контаминирани апсорбент, отпадни материјали контаминирани опасним суспстанцама, амбалажу) складиштити у намјенске затворене посуде или контејнере за опасан отпад које осигуравају безбједно чување и преношење опасног отпада до преузимања од стране овлаштене комуналне службе по унапријед склопљено уговору.

· Проводити мјере и активности из Плана управљања отпадом, успоставити вођење евиденције о контроли и чишћењу сепаратора уља и воде, и третману отпада по врстама. 
· Инвеститор је дужан склопити Уговор о збрињавању свих врста отпада са овлаштеним предузећима у складу са Правилником о условима за пренос обавеза управљања отпадом са произвођача и продавача на одговорно лице система за прикупљање отпада. 
· Отпад из сепаратора уље/вода – збрињавати од стране овлашћеног предузећа које ће према уговору вршити одржавање и чишћење сепаратора.
· Адекватном организацијом процеса рада спречити настајање и расипање свих врста отпада.

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18 и 70/20).

· План управљања отпадом мора бити у складу са Законом о управљању отпадом („Службени гласник Републике Српске", број: 111/13, 106/15 и 70/20).
· Врсте отпада које настају у фази рада пострјења и које се морају адекватно збринути:
Табела бр. 1:  Врсте отпада које настају у предметном погону
	Шифра
	Назив отпада

	02 06
	Отпади од индустрије пецива и кондиторске индустрије

	13 05 07*
	Зауљена вода из сепаратора уље/вода

	15 01
	Амбалажа (укључујући посебно сакупљену амбалажу у комуналном
отпаду)

	15 01 01
	Амбалажа од папира и картона

	15 01 02
	Амбалажа од пластике

	15 01 10*
	Амбалажа која садржи остатке опасних материја или је онечишћена опасним материјама


Опасни отпад у Каталогу отпада има ознаку звјездице (*).
3.3.4.   Мјере заштите у случају инцидентних ситуација
Мјере заштите од пожара
· Потребно је извршити евакуацију објекта

· Мобилисање снаге и средстава

· Приступити гашењу пожара средствима за гашење (угљендиоксид и прах)

· Обезбједити несметан приступ објектима (за ватрогасну службу и сл.)

· Вршити спашавање људи и материјалних добара 
· Извршити потпуну санацију евентуално настале штете у што краћем временском року.

          3.3.5.   Мјере након затварања постројења
· Због нештетности технологије која се користи, а након могућег престанка рада предметног постројења, није потребно пратити квалитет ваздуха након истога;

· Извршити анализу квалитета воде након а у складу са одговарајућим Правилником;

· Довести пословни простор и околни дио објекта у стање изгледа прије почетка рада.
         3.4. Инвеститор Малусх Первизај из Зворника, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вредности за загађујуће материје и то:
          4.1. Вриједности квалитета ваздуха: мјерење емисија отпадног гаса у ваздух вршити у складу са Правилником о граничним вриједностима емисије у ваздух из постројења за сагоријевање („Службени гласник РС“, број 39/05). Према Правилнику максимално дозвољене концентрације штетних материја које се испуштају у ваздух из постројења за сагоријевање и емисија штетних материја из лжишта дате су у табели: 
Табела бр. 2: Граничне вриједности емисије из постројења за сагоријевање
	Параметри стања издувних гасова
	Гранична/задана вриједност

	Температура гаса Т
	-

	Измјерени удео О2 у отпадним гасовима
	17,0

	Топлотни губитак из димних гасова
	-

	Полутант
	Гранична вриједност (mg/m3)

	SO2
	-

	NOX
	400

	NO
	-

	Чврсте честице
	150

	CO
	1000


 У случају промјене горива и преласка на друга горива потребно је обавјестити надлежне органе.
           4.2.   Бука ван локације предметног постројења несмије да прелази дозвољени ниво буке  који је прописан Правилником о дозвољеним границама интензитета звука и шума („Службени лист СР БиХ“, бр. 46/89). Дозвољени нивои вањске буке дати су у сљедећој табели. Предметни објекат сврстава се у четврту зону.
Табела бр. 3: Дозвољени нивои вањске буке према намјени подручја
	Подручје
(зона)
	НАМЈЕНА ПОДРУЧЈА
	Еквивалентни
нивои (Leq)
	Вршни
нивои

	
	
	дан
	ноћ
	L10
	L1

	I
	болничко, љечилишно
	45
	40
	55
	60

	II
	туристичко, рекреациско, опоравишно
	50
	40
	60
	65

	III
	чисто стамбено, васпитно-образовне и здравствене институције, јавне зелене и рекреационе површине
	55
	45
	65
	70

	IV
	трговачко, пословно стамбено и стамбено уз саобраћајне коридоре, складишта без тешког транспорта
	60
	50
	70
	75

	V
	пословно, управно, трговачко, занатско, сервисно (комунални сервис)
	65
	60
	75
	80

	VI
	индустријско, складишно, сервисно и саобраћајно подручје без станова
	70
	70
	80
	85


  4.3.   Граничне вредности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у јавну канализацију („Службени гласник РС“, број: 44/01). Граничне вриједности дате су у сљедећој табели:           
Табела бр. 4:  Дозвољене граничне вриједности параметара у отпадним водама које се могу испуштати у јавну канализацију:
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	40

	2.
	pH
	jedinice pH
	6,5-9,0

	3.
	Алкалитет
	Mg.CaCO3/l
	-

	   4.
	Електропроводљивост
	µS/cm
	-

	5.
	Остатак испарења на 105◦ С
	mg/l
	500

	6.
	Остатак - нефилтрабилни
	mg/l
	-

	7.
	Остатак - филтрабилни
	mg/l
	-

	8.
	Укупне суспендоване материје 
	g/m3
	500

	9.
	Растворени кисеоник
	mg/l

% zasićenja
	-

	10.
	БПК5
	mg/l
	Не нормира се

	11.
	ХПК
	mg/l
	Не нормира се

	12.
	Амонијачни азот
	mg/l
	40

	13.
	Амонијак
	mg/l
	-

	14.
	Нитритни азот
	mg/l
	10

	15.
	Нитратни азот
	mg/l
	-

	16.
	Укупни азот по Кејхлдалу
	mg/l
	100

	17.
	Укупни фосфор
	mg/l
	5

	18.
	Масти уља
	mg/l
	-

	19.
	Гвожђе
	mg/l
	Без ограничења

	20.
	Кадмијум
	mg/l
	50

	21.
	Манган
	mg/l
	500

	22.
	Никл
	mg/l
	50

	23.
	Олово
	mg/l
	500

	24.
	Укупни хром
	mg/l
	1000

	25.
	Цинк
	mg/l
	2000


5. Мониторинг
         5.1.  Одговорно лице Малусх Первизај из Зворника, дужан је спроводити мониторинг загађујућих материја у периоду важења еколошке дозволе како је прописано у табели:
Табела бр. 5:  Мониторинг план
	Предмет

мониторинга
	Параметар
испитивања
	Мјесто
узорковања/

мјерења
	Вријеме и начин вршења

мониторинга.
	Разлог због чега се врши мониторинг
	Извођење

	Квалитет
воде

	Физичко
хемијски
параметри
(основни
показатељи
квалитета
ефлуента)
	На излазу из
“мастолова”

који прихвата
отпадне воде
из погона
пекаре
	Једанпут
годишње у
току
календарске
године
	Одређивање
утицаја ефлуента
на реципијент,

редукција ПСП %(потребног
степена
пречишћавања
отпадне воде)
	Лице
акредитовано за мониторинг
вода

	Ниво
вањске
буке
	Укупни 15

минутни
еквивалентни
ниво буке
	Гранични дио
парцеле ка
објектима
становања
	Једанпут
годишње по
прописаној
методологији
	Да се утврди
стварни утицај
предметног
погона на
околину
	Институција
специјализована
за мјерење
вањске буке

	Квалитет
земљишта

	Тешки метали,

минерална
уља
	Зелена
површина у
кругу објекта
пекаре
	У случају
акцидента на
ужој локацији
објекта пекаре
	Утврђивање
степена
контаминираности
земљишта
	Институција
специјализована за мониторинг
земљишта


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе израђени од овлашћене институције „МАСТЕР“ д.о.о. Бања Лука.

         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Малусх Первизај, дана 10.08.2022.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат З.Р.- пекара „АНА“, који се налази у насељу Улице, Осма улица број 21, град Зворник, на грађевинској парцели означеној као к.п. број: 2828/186 К.О. Челопек.

          Уз Захтјев су достављени Докази, које је урадила овлашћена институција „МАСТЕР“ д.о.о. Бања Лука, која поседује лиценцу за обављање дјелатности из области заштите животне средине, број: 7-К/03 од 06.09.2019.год. Докази уз захтјев су саставни дио овог Рјешења.
Инвеститор је уз Захтјев за издавање еколошке дозволе, поред Доказа, број радног налога: 174-З1/01/22 урађених у јуну 2022.године, приложио и сљедећу документацију:
· Рјешење, Одјељење за привреду и друштвене дјелатности, Градска управа Града Зворник, број: 08-350-91/22 од 29.04.2022.год.
· Уговор о закупу пословног простора од 29.04.2022.год. 
· Рјешење, Одјељење за просторно уређење, Административна слижба општине Зворник, број: 04-361-153/11 од 08.11.2011.год.
· Рјешење, Одјељење за стамбено комуналне послове и послове саобраћаја, Градска управа Града Зворник, број: 05-205-53-314/13 од  од 27.04.2022.год.
· Уговор о пружању и коришћењу комуналних услуга водоснабдијевања и одвођења отпадних вода, број: 2414 од 10.06.2022.год.

·  Уговор о пружању и коришћењу комуналних услуга, број: 2413 од 10.06.2022.год.
· Доказ о уплати градске административне таксе.
.
          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 11.08.- 11.09.2022. год. У Законом предвиђеном року од 30 дана  није изјављена ниједна примједба.   
          O резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, брoj: 28/13 и 104/17).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

